ZAPISNIK 38. SJEDNICE VMO BORONGAJ LUGOVI
održane 6. lipnja 2024., 20:00h, u prostorijama MS Borongaj Lugovi, Vukomerec 41.
 
Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. [bookmark: _heading=h.gjdgxs]Lidija Klanjec
[bookmark: _heading=h.72nfylop9uqu]Prisutni gosti:
1. [bookmark: _heading=h.o4exocu6klm]Ivan Tomljenović
2. [bookmark: _heading=h.cl1smui29hu9]Andrija Mandurić

Predsjednica VMO uvodno konstatira kako su prisutni svi članovi Vijeća te kako Vijeće može pravovaljano donositi odluke.
Predsjednica stavlja na glasanje zapisnik 37. sjednice VMO Borongaj Lugovi, koji je prihvaćen jednoglasno bez rasprave.
Predsjednica stavlja na glasanje dnevni red 38. sjednice VMO Borongaj Lugovi stavlja na glasanje, te je isti prihvaćen jednoglasno bez rasprave.


D N E V N I   R E D

1. Izbor domara MS Borongaj Lugovi
2. Donošenje prioriteta VMO za Plan komunalnih aktivnosti 2025. i Plan malih
komunalnih akcija za 2025. (asfalterski program)
3. Korištenje prostora MS Borongaj Lugovi
4. Izvješća, pitanja i prijedlozi


1. Izbor domara MS Borongaj Lugovi

Predsjednica VMO konstatira kako je od trenutka donošenja odluke za (re)izbor domara na 37. sjednici VMO Borongaj Lugovi nekoliko kandidata istaknulo svoj interes. Iz tog razloga, kandidati su pozvani kao gosti na 38. sjednicu VMO Borongaj Lugovi kako bi se mogli predstaviti članovima ovog Vijeća. Kao gosti su došli trenutni domar, g. Ivan Tomljenović te g. Andrija Mandurić. Oba kandidata su dobila 10-15 minuta da se predstave i odgovore na pitanja članova Vijeća.
Nakon kraće rasprave, VMO Borongaj Lugovi jednoglasno je odlučilo ponuditi poziciju domara g. Andriji Manduriću te je donijelo zaključak.

Z a k l j u č a k
o imenovanju domara u objektu Mjesne samouprave Borongaj Lugovi

Vijeće Mjesnog odbora Borongaj Lugovi predlaže Vijeću Gradske četvrti Peščenica - Žitnjak da se Andriju Mandurića imenuje za domara u objektu Mjesne samouprave Borongaj Lugovi, Vukomerec 41, te da o svojoj odluci obavijesti Vijeće.


2. Donošenje prioriteta VMO za Plan komunalnih aktivnosti 2025. i Plan malih
komunalnih akcija za 2025. (asfalterski program)

Predsjednica i potpredsjednik VMO predstavili su nazočnim članovima prijedlog prioriteta VMO za Plan komunalnih aktivnosti za 2025. godinu. Vijeće jednoglasno donosi 

Zaključak

o prijedlogu prioritetnih aktivnosti na području MO Borongaj Lugovi 
za donošenje Plana komunalnih aktivnosti Gradske četvrti Peščenica – Žitnjak u 2025.


1. Vijeće Mjesnog odbora Borongaj Lugovi utvrdilo je prijedlog prioritetnih aktivnosti na području MO Borongaj Lugovi za donošenje Plana komunalnih aktivnosti Gradske četvrti Peščenica – Žitnjak u 2025. kako slijedi:
1. uređenje površine na mjestu postojećeg zelenog otoka u Sovinjačkoj ulici u svrhu asfaltiranja neuređene površine  i uređenja parkirališta za stanare
2. zamjena 8 rasvjetnih tijela u Čavićevoj ul. (postojeća rasvjeta neadekvatna jer su rasvjetna tijela previsoko i zelenilo zakriljuje svjetlost pa je prometnica mračna)
3. izgradnja nogostupa na Slavonskoj aveniji od k.br.7a do 11 (odvojak prema Ul. grada Gospića)        
4. postavljanje prometnih stupića na nogostupu - ugao Čavićeva – Grožnjanska (parni brojeva)
5. postavljanje zaštitnih stupića u Ulici Vukomerec kod k.br. 44 i 46

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

Kao što je bilo dogovoreno na 37. sjednici VMO Borongaj Lugovi, članovi Vijeća obišli su zadana područja MO Borongaj Lugovi s ciljem pronalaska lokacija koje mogu biti uvrštene u asfalterski program. Članovi Vijeća izložili su svoje pronalaske predsjednici VMO, koja se obvezuje iste proslijediti nadležnim službama.
Vijeće jednoglasno donosi 

Zaključak

o prijedlogu prioritetnih aktivnosti na području MO Borongaj Lugovi 
za donošenje Plana malih komunalnih akcija za 2025. (asfalterski program)


3. Vijeće Mjesnog odbora Borongaj Lugovi utvrdilo je prijedlogu prioritetnih aktivnosti na području MO Borongaj Lugovi za donošenje Plana malih komunalnih akcija za 2025. (asfalterski program) kako slijedi:

1. Skorušićka 3, 
2. Čavićeva ulica nekoliko mjesta, 
3. Sovinjačka 10, 
4. Savudrijska 6, 
5. problem utonulih šahtova u Kanfanarskoj ul., 
6. Žminjska 5, 
7. Cunjska 6.

4. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


3. Korištenje prostora MS Borongaj Lugovi

VMO Borongaj Lugovi zaprimilo je jedan zahtjev za korištenjem prostora od strane gđe. Petre Đukić u redovnim terminima ponedjeljkom i četvrtkom od 20-21 sati za potrebe održavanja satova yoge. Zahtjev je prihvaćen jednoglasno bez rasprave.

Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi Petri Đukić za potrebe vježbanja joge sa zainteresiranim građanima u razdoblju od 6. lipnja 2024. do 6. lipnja 2025. u terminu:

	
· ponedjeljkom i četvrtkom od 20-21 sati 



4. Izvješća, pitanja i prijedlozi

Predsjednica VMO izvještava nazočne članove kako nema pomaka u rješenju problema nepokošene gradske čestice u Kanfanarskoj ulici kod k.br. 14. Parcela je i dalje ograđena i pod lokotom, te kao takva neodržavana od strane Zrinjevca, čiji radnici istoj ne mogu pristupiti. Vjeće je jednoglasno u tome da treba ponaviti zahtjev sa 37. sjednice VMO Borongaj Lugovi da se s navedene parcele skine ograda kako bi se navedena parcela mogla kositi, te kako bi se stanovnici tamošnjih stambenih objekata mogli na istoj parkirati nekažnjeno, s obzirom da na navedenoj lokaciji postoji nedostatak parkirnih mjesta.
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 38. sjednicu VMO Borongaj Lugovi u 21:10 sati. 




ZAPISNIK VODIO:			     
Petar Miočević


KLASA: 024-08/24-003/ 1177
[bookmark: _GoBack]URBROJ: 251-13-11-11/002-24-3
Zagreb, 6. lipnja 2024.

 Predsjednica Vijeća Mjesnog odbora
Borongaj Lugovi

 Ivana Perković
